钦定古今图书集成/方舆汇编/职方典/第1404卷 > 《栖霞洞序》尹穑
## 钦定古今图书集成/方舆汇编/职方典/第1404卷 > 《栖霞洞序》尹穑

仙李岩，即元元栖霞洞也。唐祖老氏，始以元元号，而
所在祠之。今洞额镵刻篆字，奇古不磨，又有老君像
在焉，意其自唐始耶？建炎己酉八月，故相李公书栖
霞洞名，刻于洞门之外。后六年，经略安抚李弥大与
宾从游，爱其雄邃隆杰，咸请易名。乃曰：“昔唐郑冠卿
遇日华月华君于此，具有仙迹，且聃吾祖也。故相国”
亦其苗裔，而予又爱赏如此，宜以《仙李》名之。